Държавен вестник, бр. 6, 2018 г., стр. 154

СТР.  154	
Д Ъ Р Ж А В Е Н  В Е С Т Н И К 	
БРОЙ  6
УКАЗАНИЯ
Формулярът се попълва от всички предприятия, които през 2017 г. са извършили разходи за придобиване или са придобили дълготрайни 
материални активи чрез действително извършени разходи за строителство и закупуване - нефинансови предприятия, съставящи баланс; 
предприятия с нестопанска цел; застрахователи; специализирани инвестиционни предприятия; пенсионноосигурителни дружества; 
бюджетни предприятия - първостепенни разпоредители на бюджетни средства (министерства, ведомства, организации и общини) и 
централни офиси на банките. Бюджетните предприятия, когато имат извършени разходи само за една дейност в едно населено място, 
попълват един отчет, а когато разходите са за различни дейности или на различни населени места въвеждат обобщен отчет и детайлни 
отчети за всеки вид дейност и/или населено място (сумата от детайлните отчети трябва да е равна на общите разходи за придобиване на 
ДМА от обобщения отчет). Централните офиси на банките подават един отчет.
Дълготрайни материални активи /ДМА/, за които не са направени разходи от инвеститора, а са получени от дарения, не са обект 
на наблюдение с този формуляр.
Формулярът съдържа информация за направените разходи за придобиване на ДМА и придобитите ДМА през отчетната година и 
стойността на дълготрайните материални активи в процес на изграждане в началото и в края на същата (незавършено строителство). 
Източник на информация по тези показатели са счетоводните записвания на предприятието.
Увеличението или намалението (със знак “-“) от извършена преоценка само на дълготрайните материални активи в процес на 
изграждане към 31.12.2017 г. (незавършено строителство) се посочва в колона 7.
По редове се предоставя информация за структурата на разходите и придобитите ДМА по видове: земя; сгради и строителни съоръжения 
и конструкции; машини, производствено оборудване и апаратура; транспортни средства и други разходи.
В раздел А “Въведени в действие нежилищни сгради,  строителни съоръжения и конструкции през 2017 г.” се посочват данни 
само на обобщения отчет за стойността на въведените през отчетната година нежилищни сгради и строителни съоръжения чрез ново 
строителство, разширение и основен ремонт. 
Нежилищни сгради – на  код 4610 се посочва общата стойност на нежилищните сгради.
На код 4611 - производствени сгради се посочва стойността на сгради, предназначени за производството на промишлена продукция, 
в които се извършват производствени, монтажни и складови операции (заводи, производствени корпуси, промишлени цехове и 
работилници), резервоари, силози и складове.
На код 4612 - търговски сгради се посочва стойността на сгради за търговия на едро и дребно, панаирни палати, зали за провеждане на 
търгове и изложбени зали, бензиностанции и др.
На код 4613 - други видове нежилищни сгради се посочва стойността на всички останали видове нежилищни сгради, непосочени по-
горе - административни сгради; сгради за краткосрочно пребиваване (хотели и други сгради за краткосрочно пребиваване); сгради за 
обслужване на транспорта и съобщенията (гари, аерогари, телефонни централи, гаражи); учебни сгради и сгради за научни изследвания; 
медицински (здравни) сгради, сгради за културни обществени забавления, музеи и библиотеки, спортни сгради и други нежилищни 
сгради (селскостопански сгради, сгради с култово и религиозно предназначение, недвижими паметници на културата и други сгради, 
некласифицирани другаде). 
 
Строителни съоръжения и конструкции - на код 4620 се посочва общата стойност на строителните съоръжения и конструкции.
На  код 4621 - транспортна инфраструктура се посочва стойността на въведените в експлоатация  пътни съоръжения, свързани 
с транспортната инфраструктура (пътища - пътна и улична мрежа, магистрални и градски релсови пътища, самолетни писти, мостове 
и тунели); хидротехнически съоръжения (пристанища и водни пътища, язовири, хидромелиоративни съоръжения за напоителни и 
отводнителни системи). 
На код 4622 - тръбопроводи, електропроводи и далекосъобщителни линии се посочва стойността на магистрални тръбопроводи, 
електропроводи и далекосъобщителни линии (магистрални нефто- и газопроводи, магистрални водопроводи, магистрални 
далекосъобщителни линии, магистрални електропроводи); локални тръбопроводи и кабелни мрежи (локална газопроводна мрежа, 
локална водопроводна и топлофикационна мрежа, локална канализационна мрежа, локална електрическа и далекосъобщителна мрежа).
 На код 4623 - други  видове инженерно-строителни съоръжения се посочва стойността на всички останали строителни съоръжения, 
непосочени по-горе (съоръжения за спорт и развлечение, спортни терени и други строителни съоръжения, некласифицирани другаде).